system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Carmen Stănescu?
assistant
Carmen Stănescu (n. 29 iulie 1925, București – d. 11 aprilie 2018, București) a fost o actriță română de film, radio, televiziune, scenă și voce.

Biografie 
Carmen Stănescu s-a născut la 29 iulie 1925, în București. În adolescență, a practicat mai multe sporturi, între care și tirul, făcând parte timp de cinci ani din echipa națională.

Între anii 1944-1948 a urmat Conservatorul Regal de Muzică și Artă Dramatică din București, la clasa profesoarei Marioara Voiculescu.

A debutat în 1945 cu rolul Ecaterina Ivanovna în piesa „Frații Karamazov”. În decursul carierei sale, a interpretat peste 30 de roluri pe scena Teatrului Național precum și a altor teatre din București. De-a lungul carierei a jucat alături de mari actori, precum Silvia Dumitrescu Timică, Sonia Cluceru, Costache Antoniu, Alexandru Giugaru, Alexandru Finți, George Calboreanu, Emil Botta, Grigore Vasiliu-Birlic și mulți alții.

A fost căsătorită cu actorul Damian Crâșmaru (1931-2019).

Roluri în teatru

Teatrul Național 

 Ardele - „Egoistul” de Jean Anouilh, regia Radu Beligan, 2004
 Alienor de Aquitania - „Leul în iarnă” de James Goldman, regia Petre Bokor, 2001
 Atueva - „Nunta lui Krecinski” de Aleksandr Vasilievici Suhovo Kobilin, regia Felix Alexa, 2000
 Mătușa Augusta - „Călătorii cu mătușa mea” de Graham Greene, regia Petre Bokor, 1998
 Sonia Ivanovna - „Locomotiva” de Andrè Roussin, regia Mihai Manolescu, 1994
 Yvonne de Bray - „Părinții teribili” de Jean Cocteau, regia Andreea Vulpe, 1993
 Amanda - „Menajeria de sticlă” de Tennessee Williams, regia Mihai Manolescu, 1992
 Louise Rafi - „Marea” de Edward Bond, regia Horea Popescu, 1987
 Doamna Clara - „Vlaicu Vodă” de Alexandru Davila, regia Mihai Berechet, 1982
 Doamna Clandon - „Nu se știe niciodată” de George Bernard Shaw, regia Constantin Russu, 1985
 Iocasta - „Mecanismul infernal” de Jean Cocteau, regia Mihai Berechet, 1979
 Ea - „Comedie de modă veche” de Aleksei Nicolaevici Arbuzov, regia Mihai Berechet, 1975
 Prințesa Kosmonopolis - „Dulcea pasăre a tinereții” de Tennessee Williams, regia Mihai Berechet, 1972
 Nina - „Al patrulea anotimp” de Horia Lovinescu, regia Mihai Berechet, 1969
 Dorina - „Tartuffe” de J.B.P. Molière, regia Ion Finteșteanu, 1967
 Doamna Maria, Reveca - „Apus de soare” de Barbu Ștefanescu Delavrancea, regia Sică Alexandrescu, 1967
 Tofana - „Patima roșie” de Mihail Sorbul, regia Cornel Todea, 1965
 Epifania Ognisanti - „O femeie cu bani” de George Bernard Shaw, regia Mihai Berechet, 1964
 Doamna Pape - „Nevestele vesele din Windsor” de William Shakespeare, regia Lucian Giurchescu, 1963
 Toinette - „Bolnavul închipuit” de J.B.P. Molière, regia Sică Alexandrescu, 1962
 Zoe - „O scrisoare pierdută” de I.L. Caragiale, 1962
 Catinca Rosetti - „Cuza Vodă” de Mircea Ștefănescu, regia Sică Alexandrescu, 1959
 Felice - „Bădăranii” de Carlo Goldoni, 1959
 Dona Uracca - „Cidul” de Pierre Corneille, regia Mihai Berechet, 1959
 Diane Messerchmann - „Invitație la castel” de Jean Anouilh, regia Sică Alexandrescu, 1958
 Ana - „Omul cu mârțoaga” de George Ciprian, regia Alexandru Finți, 1956
 Dona Angela - „Doamna nevăzută” de Calderon de la Barca, regia Miron Nicolescu, 1955
 Mița Baston - „D-ale carnavalului” de I.L. Caragiale, regia Sică Alexandrescu, 1951
 Kaiva Atvasar - „Argilă și porțelan” de Arkadi Grigulis, regia Ion Aurel Maican, 1949
 Agafia Tihonovna - „Căsătoria” de Nikolai Vasilievici Gogol, regia Victor Bumbești, 1948
 Gina - „Mitică Popescu", autor și regie Camil Petrescu, 1945
 Ileana Cosânzeana - „Înșir`te mărgărite” de Victor Eftimiu, regia Ion Iliescu, 1945

Teatrul Municipal 
 „Iubire pentru iubire” de William Congreve, regia Emil Mandric, 1970

Teatrul Constantin Nottara 
 Lady Bracknell - „Bună seara, domnule Wilde!” după Oscar Wilde, regia Alexandru Bocăneț, 1971
 Ecaterina Ivanovna - „Frații Karamazov” după Fiodor Mihailovici Dostoievski, examen condus de profesoara Marioara Voiculescu, 1945 - DEBUT

Teatrul radiofonic 
 Doamna nevăzută - Pedro Calderón de la Barca
 Dulcea pasăre a tinereții - Tennessee Williams 
 Ce înseamnă să fii onest - Oscar Wilde
 Școala bărbaților, Burghezul gentilom - Molière
 Hernani - Victor Hugo
 Cocoșatul de la Notre-Dame - Victor Hugo
 Candide - Voltaire
 Mielul turbat - Aurel Baranga
 O femeie cu bani - George Bernard Shaw
 D-ale carnavalului - Ion Luca Caragiale

Filmografie 
 Doi vecini (1959) - soția locotenentului
 Telegrame (1960) - Atenaisa Perjoiu
 Bădăranii (1960) - Felice, soția lui jupân Canciano
 Tinerețe fără bătrînețe (1969) - Împărăteasa Tinereții
 Frații Jderi (1974) - jupâneasa Tudosia
 Mușchetarul român (1975)
 Premiera (1976) - actrița Alexandra Dan, directorul artistic al Teatrului Contemporan
 Povestea dragostei (1977) - vrăjitoarea
 Războiul independenței (1977) serial TV, regia Doru Năstase, Sergiu Nicolaescu, Gheorghe Vitanidis
 Runda 6, regia Vladimir Popescu Doreanu, 1965

Volume tipărite 

 „Destăinuiri", Editura Universal Dalsi, 2003

Premii, recunoaștere 
Prin Decretul nr. 3 din 13 ianuarie 1964 al Consiliului de Stat al Republicii Populare Romîne, actriței Carmen Stănescu i s-a acordat titlul de Artist Emerit al Republicii Populare Romîne „pentru merite deosebite în activitatea desfășurată în domeniul teatrului, muzicii și artelor plastice”.

 Maestră a sportului în 1952
 Societar de onoare al Teatrului Național „I.L.Caragiale” din anul 2001. 
 În anul 2004 a primit Premiul de excelență în teatru, cu ocazia împlinirii a 60 de ani de teatru, oferit în cadrul festivității „Femeile de succes ale anului 2004".

Pe 18 mai 2013, Majestatea Sa Regele Mihai I a conferit d-nei Carmen Stănescu Decorația Regală „Nihil Sine Deo”.

Decorații
 Ordinul Meritul Cultural clasa a III-a (1967) „pentru merite deosebite în domeniul artei dramatice”
 Ordinul național „Serviciul Credincios” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe 
 
 Biografie, pe site-ul Teatrului Național

Articole biografice 
 NOSTALGIA TV : Carmen Stanescu, 20 august 2006, Evenimentul zilei

Interviuri 
 Galeria vedetelor, Alice Manoiu, Formula AS - anul 1998, numărul 337
 Carmen Stanescu - 80!, Silvia Kerim, Formula AS - anul 2005, numărul 682
 CARMEN STANESCU: Pe batranete o carpesc peste ochi , 21 ianuarie 2010, Daniela Mironov, Revista Tango
 Carmen Stănescu, actriță: „Aș fi vrut să n-apuc vârsta asta, să rămân pe la 50“ , 27 noiembrie 2011, Roxana Lupu, Adevărul
 CARMEN STANESCU - „Nu cred ca exista retete pentru un mariaj fericit", Ines Hristea, Formula AS - anul 2011, numărul 987
 Carmen Stănescu: „Noblețea și eleganța nu mai sunt apreciate” , 26 aprilie 2011, Monica Andronescu, Jurnalul Național

Nașteri în 1925
Nașteri pe 29 iulie
Decese în 2018
Decese pe 11 aprilie
Absolvenți ai Conservatorului Regal de Muzică și Artă Dramatică
Actrițe române din secolul al XX-lea
Actrițe române din secolul al XXI-lea
Actrițe de film române
Actrițe de radio române
Actrițe de teatru române
Actrițe de televiziune române
Actrițe de voce române
Artiști emeriți ai Republicii Populare Romîne și ai Republicii Socialiste România
Bucureșteni
Decese în București
Decorați cu Ordinul Meritul Cultural
Decorați cu Ordinul Național Serviciul Credincios în grad de Ofițer
Deținători ai Premiului de excelență în teatru
Sportivi români